U-I-225/99
Natisni
Opravilna št.:
U-I-225/99
Datum odločitve:
2. 3. 2000
Objavljeno:
OdlUS IX, 36
ECLI:
ECLI:SI:USRS:2000:U.I.225.99
Akt:
Odlok Občine Dravograd o nadomestilu za uporabo stavbnega zemljišča (Medobčinski uradni vestnik, št. 2/92)
Izrek:
Postopek za preizkus pobude za oceno ustavnosti in zakonitosti Odloka o nadomestilu za uporabo stavbnega zemljišča v Občini Dravograd se ustavi.
Evidenčni stavek:
Ker pobudnik v roku, ki ga je določilo Ustavno sodišče, ni dal podatkov, potrebnih za nadaljevanje postopka, je bilo treba postopek za preizkus pobude ustaviti.
Geslo:
Ustavno sodišče, ustavitev postopka zaradi prenehanja pravnega interesa med postopkom.
Ustavno sodišče, presoja splošnega akta, ki je med postopkom prenehal veljati.
Stavbna zemljišča, nadomestilo za urejanje stavbnega zemljišča.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Franc Repnik, Šentjanž pri Dravogradu
Datum vloge:
13. 10. 1999
Vrsta odločitve:
sklep
Vrsta rešitve:
ustavitev
Dokument:
US19961
Dokument v PDF obliki:
U-I-225-99.pdf
120 KB
Prenesite datoteko
U-I-225/99
2. 3. 2000
S K L E P
Ustavno sodišče je v postopku za preizkus pobude Franca Repnika iz Šentjanža pri Dravogradu na seji dne 2. marca 2000
s k l e n i l o:
Postopek za preizkus pobude za oceno ustavnosti in zakonitosti Odloka o nadomestilu za uporabo stavbnega zemljišča v Občini Dravograd (Medobčinski uradni vestnik, št. 2/92) se ustavi.
O b r a z l o ž i t e v
1. Pobudnik izpodbija Odlok o nadomestilu za uporabo stavbnega zemljišča v Občini Dravograd (v nadaljevanju: Odlok). Bukovska vas, kjer pobudnik živi, po njegovih navedbah ni opremljena z vodovodom in kanalizacijo, zato je plačevanje nadomestila za uporabo stavbnega zemljišča v neskladju z 58. členom Zakona o stavbnih zemljiščih (Uradni list SRS, št. 18/84, 32/85, 33/89, Uradni list RS, št. 24/92 - odl. US in 1/00 - odl. US - v nadaljevanju: ZSZ), po katerem se nadomestilo za uporabo stavbnega zemljišča plačuje le na območjih, ki so opremljena z vodovodom in kanalizacijo.
2. Občina Dravograd v odgovoru navaja, da je izpodbijani predpis prenehal veljati s sprejemom novega Odloka o nadomestilu za uporabo stavbnega zemljišča v Občini Dravograd (Medobčinski uradni vestnik, št. 33/99 - v nadaljevanju: Odlok o spremembah).
3. Ker Ustavno sodišče o ustavnosti in zakonitosti predpisov, ki so med postopkom prenehali veljati, praviloma ne odloča (47. člen Zakona o Ustavnem sodišču - Uradni list RS, št. 15/94 - v nadaljevanju: ZUstS), je pobudnika pozvalo, da pobudo, kolikor pri njej še vztraja, dopolni z utemeljitvijo razlogov za oceno predpisa, ki je prenehal veljati.
4. Pobudnik na poziv Ustavnega sodišča ni odgovoril, čeprav je bil opozorjen na posledice. Zato je Ustavno sodišče postopek ustavilo. 5. Ustavno sodišče je sprejelo ta sklep na podlagi prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) in tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk in dr. Dragica Wedam-Lukić. Odločitev je sprejelo soglasno.
P r e d s e d n i k
Franc Testen